નવી દિલ્હી : વડાપ્રધાન મોદી પોતાની તમામ વ્યસ્તતાઓ છતા પણ સોશ્યલ મીડિયા પર રહેલા પોતાનાં એકાઉન્ડ પોતે જ મેનેજ કરે છે. વડાપ્રધાન કાર્યાલયને એક આરટીઆઇ હેઠળ પુછવામાં આવેલા સવાલનાં જવાબમાં જણાવ્યું કે વડાપ્રધાન મોદી પોતાનાં ઓફીશ્યલ ફેસબુક ટ્વીટર એકાઉન્ટ પોતે જ મેનેજ કરે છે. એક અંગ્રેજી સમાચાર પત્રનાં રિપોર્ટનાં અનુસાર ગત્ત દિવસોમાં આ અંગે એક આરટીઆઇ ફાઇલ કરવામાં આવી હતી. જેમાં વડાપ્રધાન મોદીનાં ઓફીશ્યિલ ફેસબુક અને ટ્વિટર એકાઉન્ટ હેન્ડલ કરનારા લોકો અને તેની સેલેરી અંગે પુછવામાં આવ્યું હતું. જેનાં જવાબમાં કહેવામાં આવ્યું કે આ એકાઉન્ટસને મેનેજ કરવાની જવાબદારી કોઇ અધિકારીને નથી સોંપવામાં આવી. ઘણા અધિકારીઓ પાસેથી મળી જાણકારીનાં આધારે તેને અપડેટ કરવામાં આવે છે.